

**Upisi u dječje vrtiće**

Upute za korištenje sustava

## **Preduvjeti korištenja**

Preduvjeti korištenja web aplikacije *Upisi u dječje vrtiće* su:

* Pristup internetu
* Posjedujete važeću vjerodajnicu odgovarajuće sigurnosne razine – značajne ili visoke razine sigurnosti
* Sustav e-Građani je u funkciji i dostupan
* U tijeku je faza kreiranja zahtjeva za upis – 0d 13.06. do 20.06.2025. do 12:00 sati

## **Podržani internetski preglednici**

Preporučujemo korištenje sljedećih web preglednika: Google Chrome, Firefox, Opera, Edge, Safari

# Postupak prijave, kreiranja i predavanja zahtjeva za upis

Aplikaciji *e-Upisi* možete pristupiti pomoću linka <https://e-upisi.hr/>.

Kada uđete u aplikaciju prijavit ćete se **važećom vjerodajnicom** najmanje **značajne** razine sigurnosti, a čiji popis možete pronaći na linku <https://gov.hr/hr/lista-prihvacenih-vjerodajnica/1792>.

Odabirom „**Upisi u dječje vrtiće“** pred vama se otvara ekran koji sadrži:

* **Radnu plohu** s
  + informacijama o aktualnoj pedagoškoj godini,
  + informacijama o djetetu koje zakonski zastupate, a koje ispunjava uvjete za upis u vrtić,
  + gumb **„Kreiraj novi zahtjev“** uz svako dijete koje ispunjava uvjete za upis,
  + prikaz svih kreiranih zahtjeva u tabličnom obliku, ukoliko ste ih kreirali.
* **Ustanove i programi** - gdje možete pregledati ustanove i programe prije kreiranja zahtjeva. Naš vrtić moći ćete pronaći tako da pod „Općina/Grad“ upišete Grubišno Polje ili Veliki Zdenci.

Novi zahtjevi mogu se kreirati do ključnog datuma za predaju zahtjeva, što je ove godine **20.06.2025 (do 12.00 sati).**

Zahtjev možete uređivati pod statusom **„Otvoren“** (Zahtjev ste spremili, ali niste predali.) i **„Kreiran“** (Zahtjev ste predali, ali nije prošao ključni datum.) do **20.06**., kada zahtjev dobiva status **„Zaprimljen“** i možete ga samo pregledati.

Roditelj/skrbnik koji nije podnositelj zahtjeva, prilikom prijave u sustav ima pravo samo pregleda zahtjeva.

Administrator zahtjev može vratiti na nadopunu tijekom evaluacije zahtjeva, a zahtjev tada zaprima status **„Otključan“**.

Ako je zahtjev prošao evaluaciju vrtića ili je prošao ključni datum evaluacije (10.07.2025.), zahtjev zaprima status **„Evaluiran“**.

## Kreiranje zahtjeva za upis

Na Radnoj plohi, odabirom opcije „**Kreiraj novi zahtjev“** pored djeteta za koje želite kreirati zahtjev, sustav otvara web formu za novi zahtjev.

Unos podataka podijeljen je u 6 dijelova/koraka:

1. Pregled i potvrda podataka roditelja
2. Pregled i potvrda podataka djeteta
3. Odabir ustanove i programa
4. Odabir kriterija
5. Inicijalni upitnik
6. Potvrda zahtjeva

**Sustav sam povlači dio podataka iz postojećih državnih registara**, a koji su povezani sa sustavom e-Upisi. Osnovni podaci o roditeljima/skrbnicima i djetetu (1. i 2.) dohvaćaju se iz OIB sustava, registra matice rođenih i registra podataka o prebivalištu i boravištu MUP-a. **Podatke koje sustav ne može dohvatiti potrebno je samostalno unesti i po potrebi priložiti dodatnu dokumentaciju.** Odnosi se na potrebne potvrde/dokumentaciju koje ste prethodno pribavili na e-Građani i posjedujete ih na uređaju na kojem kreirate zahtjev. Ukoliko ste potvrde/dokumentaciju pribavili i predali u fizičkoj formi iste ne morate prilagati u sustav.

Nakon unosa podataka u svakom dijelu potvrđujete ih pritiskom na gumb „**Potvrdi podatke i nastavi“** te prelazite na popunjavanje podataka u sljedećem dijelu. U svakom dijelu možete se vratiti na prethodni dio klikom na **„Prethodni korak“**.

Zahtjev možete spremiti za popunjavanje kasnije nakon trećeg koraka tako da kliknete na gumb **„Spremi“** ili **„Spremi i zatvori“**. Klikom na gumb **„Odustani“** odustajete od kreiranja zahtjeva i zahtjev se briše.

U dijelu **Odabir ustanove i programa** (3.) na ekranu će vam se prikazati tražilica i lista dječjih vrtića/ustanova. U tražilicu ćete upisati „Grubišno Polje“ ili „Veliki Zdenci“, ovisno o tome gdje želite predati zahtjev. Kliknite na kružić lijevo uz željenu ustanovu kako biste istu izabrali. Sada će vam se ponuditi mogućnost izbora lokacije i programa, ovisno o kapacitetima vrtića. Važno je da odaberete barem jednu preferenciju lokacije i programa. U gornjem desnom kutu klikom na gumb **„Kriteriji i bodovi“** se otvara ekran s informacijama o definiranim kriterijima za pedagošku godinu ovisno o ustanovi koju ste odabrali.

U dijelu **Odabir kriterija** (4.) možete dati privolu za automatsko dohvaćanje podataka iz registara potrebnih za dokazivanje odabranih kriterija. Podaci za dokazivanje kriterija će se dohvatiti iz onih sustava za koje date privolu. Ukoliko ne date privolu, možete sami priloži traženu dokumentaciju u zasebno predviđenom polju. Za prilaganje dokumenta odaberite opciju **„Priložite dodatnu dokumentaciju“**. Dokumenti moraju biti manji od 10 MB te u jednom od sljedećih formata: PDF, JPG, JPEG, PNG, GIF, TIFF i BMP. Ukoliko je dokument veći od dozvoljene veličine ili nedopuštenog formata, sustav će vas upozoriti porukom. Kriteriji koji nisu popraćeni potrebnom dokumentacijom neće se bodovati. Ukoliko ste valjane dokaze predali prilikom predaje zahtjeva u fizičkoj formi, iste ne morate prilagati u e-sustavu.

Na dnu ekrana vidjet ćete mogući ukupan zbroj bodova koje vaše dijete može ostvariti prilikom prijave za upis. Konačan zbroj bodova bit će poznat tek nakon evaluacije administratora vrtića koji provjerava ispravnost priložene dokumentacije. Rezultate bodovanja moći ćete vidjeti nakon što prođe ključni datum kraja evaluacije zahtjeva, odnosno od 11. srpnja 2022. godine.

Korak **Inicijalni razgovor** (5.) je podijeljen u 10 odjeljaka:

• Podaci o djetetu

• Podaci o roditeljima

• Navedite s kim dijete živi

• Opće informacije o obitelji

• Podaci o zdravstvenom i razvojnom statusu djeteta

• Potrebe i navike djeteta

• Motorički i senzorički razvoj

• Komunikacijski i jezično govorni razvoj

• Podaci o socijalnom i emocionalnom razvoju djeteta

• Obilježja djetetove igre, pažnje i spoznaje

Nakon ispunjavanja svakog odjeljka kliknite **„Potvrdi podatke i nastavi“**.

**Potvrda zahtjeva** (5.) je posljednji korak prilikom unosa podataka o zahtjevu za upis gdje imate mogućnost pregledati unesene podatke prije finalne potvrde zahtjeva. Uz svaki dio na ekranu klikom na gumb **„Uredi“** možete promijeniti unesene podatke. Zahtjev nakon provjere možete spremiti (na vrhu forme desno) ili ga predati tako da kliknete **„Pošalji zahtjev“** (na dnu forme desno).

Zahtjev možete obrisati klikom na gumb **„Obriši zahtjev“** do ključnog datuma za predaju zahtjeva (20.06.), odnosno samo ako se nalazi u statusu „Otvoren“ i „Kreiran“.

\*Napomena: Provjerite prije isteka roka jeste li zahtjev predali. Predani zahtjev imat će status „Kreiran“. Ukoliko vaš zahtjev ima status „Otvoren“ znači da ste ga spremili, ali ne i predali. Uđite u zahtjev, provjerite još jednom podatke i na kraju kliknite **„Pošalji zahtjev“**.

## Status zahtjeva

U svakom momentu na Radnoj plohi možete vidjeti status vašeg zahtjeva.

* **Otvoren** – Zahtjev ste spremili, ali niste predali. Podatke možete nastaviti unositi i uređivati, predati zahtjev ili ga obrisati.
* **Kreiran** – Zahtjev ste predali, ali nije prošao ključan rok (20.06.). Zahtjev još uvijek možete uređivati, a možete ga i obrisati.
* **Zaprimljen** – Zahtjev ste predali i prošao je ključan rok za predaju. Podatke možete pregledati, ali ne i uređivati.
* **Otključan** – Zahtjev ste predali, ali vam ga je administrator vratio na nadopunu. Možete nadopuniti potrebne podatke/dokumentaciju.
* **Evaluiran** – Zahtjev koji ste predali prošao je evaluaciju ustanove.
* **Podnesen prigovor** – Predali ste prigovor na bodovanje ili rangiranje.
* **Prigovor riješen** – Ustanova je riješila vaš prigovor.
* **Finaliziran** – Prošao je ključni datum za rangiranje.
* **Ugovor potpisan** – Potpisali ste ugovor sa ustanovom.

## Evaluacija predanog zahtjeva

Nakon što vrtić evaluira zahtjev koji ste predali dobit ćete u korisničkom pretincu na portalu e-Građani poruku o rezultatima rješavanja zahtjeva. Klikom na poveznicu u poruci prikazat će vam se informacije podijeljene u 3 odjeljka:

1. Detalji zahtjeva – gdje ponovno možete vidjeti unesene podatke
2. Prikaz rezultata – gdje možete vidjeti rezultate bodovanja i dodijeljene bodove po pojedinom kriteriju
3. Sistematski pregled – u slučaju pozitivnog rješenja zahtjeva u ovom će vam odjeljku biti omogućeno priložiti potvrdu o obavljenom sistematskom pregledu. **Obavljen sistematski pregled je preduvjet za upis u dječji vrtić.** Ugovor će biti moguće potpisati tek nakon što dječji vrtić verificira da je potvrda o obavljenom sistematskom pregledu za Vaše dijete u redu. Liječničku potvrdu možete predati i osobno u vrtiću, u tom slučaju ju ne morate prilagati u sustav.

## Odjava iz sustava

Iz sustava se možete odjaviti u bilo kojem trenutku odabirom opcije za odjavu u zaglavlju ekrana desno. Odabirom opcije za odjavu, preusmjerit će vas na jedinstvenu odjavu putem NIAS sustava. Sustav će vas pitati dopuštate li jedinstvenu odjavu iz sustava što ćete potvrditi klikom na gumb **„Dopuštam“**.